Nathan Sivin

Nathan Sivin (født 11. mai 1931 i Philadelphia i USA), også kjent som Xiwen (tradisjonell kinesisk: 席文), er en amerikansk sinolog, historiker og forfatter. Sivin er professor emeritus ved University of Pennsylvania. Han er gift med kunstneren Carole Sivin.
Hovedområdene innen hans forskning og karriere er Kinas historie innen forskning og teknologi, tradisjonell kinesisk medisin, kinesisk filosofi og religion innen den kinesiske mytologien. I sin forskning har han samarbeidet med flere andre forskere som for eksempel Geoffrey Ernest Richard Lloyd, Angus Charles Graham og Joseph Needham.


== Utdannelse og karriere ==
Han deltok i et 18-måneders språkkurs i kinesisk ved det amerikanske forsvarsdepartementets språkinstitutt fra 1954 til 1956. Deretter fortsatte han studiene ved Massachusetts Institute of Technology til han mottok sin Bachelor of science innen humaniora med bifag innen kjemi i 1958. To år senere fikk han graden Master of arts innen vitenskapshistorie ved Harvard og i 1966 PhD i samme emne, også ved Harvard. Sivin fikk senere en æres-Master of arts ved University of Pennsylvania.
Ved MIT arbeidet Sivin som assistant professor innen humaniora i 1966, associate professor i 1969, og professor fra 1972 til 1977. Deretter fikk han en stilling som professor i kinesisk kultur og vitenskapshistorie ved  University of Pennsylvania.
Nathan Sivin har i flere perioder studert i utlandet, for eksempel kinesisk språk og filosofi i Taipei (Taiwan) fra oktober 1961 til august 1962. Deretter fortsatte han studiene, denne gang i kinesisk alkymi i Singapore mens han samtidig var gjesteforeleser der fra august 1962 til mars 1963. I årene fra 1960 til 1990 besøkte han jevnlig universitetet i Kyoto i Japan. Der var han gjesteprofessor, studerte kinesisk astronomi, alkymi og medisin ved Research Institute of Humanistic Studies. Sivin reiste også jevnlig til Cambridge for å studere kinesisk astronomi ved Gonville and Caius College, Needham Research Institute og St. John's College i årene 1974 til 2000. Fra slutten av 1970-årene til slutten av 1990-årene foretok han flere reiser til Folkerepublikken Kina, og i september 1979 holdt han forelesninger ved seminarer ved École Pratique des Hautes Etudes i Paris, og ved  Universitetet i  Würzburgs Sinologisches Seminar i 1981. I tillegg til mandarin snakker Nathan Sivin flere språk; bl.a. japansk, tysk og fransk.
I tillegg til sine ansvarsområder ved University of Pennsylvania var Sivin også valgt inn i flere vitenskapsakademier og -komiteer, blant disse var universitetets Philomathean Society, American Society for the Study of Religion, Académie Internationale d'Histoire des Sciences og T'ang Studies Society.
Fra og med 1960-årene publiserte han flere bøker og essays.


== Utvalgte verk ==
OCLC/WorldCat nevner i en statistisk oppsummering av artikler og verk av og om Nathan Sivin rundt 50 arbeider publisert i mer enn 80 ulike sammenhenger, på 7 språk og med mer enn 4000 katalognumre i ulike bibliotek.Mal:Dynamic list

1968. Chinese Alchemy: Preliminary Studies. Harvard Monographs in the History of Science, 1. Cambridge, MA: Harvard University Press. Chinese translation, Taipei: National Translation Bureau, 1973.
1969. Cosmos and Computation in Early Chinese Mathematical Astronomy. Leiden: E. J. Brill. Separate book version of 1969 essay (see below).
1973. Chinese Science: Explorations of an Ancient Tradition. MIT East Asian Science Series, 2. Edited by Shigeru Nakayama & N.S. Cambridge, MA: MIT Press. Includes an introduction and three articles by N.S., listed below.
1977. Science and Technology in East Asia. Articles from Isis, 1913–1975. Selected and edited by N.S. New York: Science History Publications. Includes an introduction and an article by N.S., listed below.
1979. Astronomy in Contemporary China. A Trip Report of the American Astronomy Delegation. By ten members of the Delegation. CSCPRC Reports, 7. Washington, DC: National Academy of Sciences. Includes several contributions by N.S., including a chapter on the history of astronomy.
1980. Science and Civilisation in China. Vol. 5, Part 4. Chemical Discovery. By Joseph Needham, Lu Gwei-djen, Ho Ping-yu, & N.S. Cambridge, England: At the University Press. Includes a section by N.S. on the theoretical background of laboratory alchemy.
1984. Chūgoku no Kopernikusu (Copernicus in China), trans. Nakayama Shigeru & Ushiyama Teruyo 牛山輝代. Selected essays by N.S., 1. Tokyo: Shisakusha.
1985. Chūgoku no renkinjutsu to ijutsu (Chinese alchemy and medicine), trans. Nakayama & Ushiyama. Idem, 2.
1987. Traditional Medicine in Contemporary China. A Partial Translation of Revised Outline of Chinese Medicine (1972) with an Introductory Study on Change in Present-day and Early Medicine. Science, Medicine and Technology in East Asia, 2. Ann Arbor: University of Michigan, Center for Chinese Studies.
1988. Contemporary Atlas of China. Boston: Houghton Mifflin. Consulting Editor. German translation: Bildatlas China. München: Südwest, 1989.
1989. Science and Medicine in Twentieth-Century China: Research and Education, ed. John Z. Bowers, William J. Hess, & N.S. Science, Medicine, and Technology in East Asia, 3. Ann Arbor: Center for Chinese Studies, University of Michigan.
1995. Science in Ancient China. Researches and Reflections. Variorum Collected Studies Series. Aldershot, Hants: Variorum.
1995. Medicine, Philosophy and Religion in Ancient China. Researches and Reflections. Variorum Collected Studies Series. Idem.
1996. History of Humanity. Scientific and Cultural Development. Vol. III. From the Seventh Century BC to the Seventh Century AD, ed. J. Herrmann & E. Zürcher. Paris: UNESCO. Integrated contributions on science, medicine, and technology.
2000. Science and Civilisation in China. Vol. 6, pt. 6. Medicine. Edited and with an Introduction by N.S. Cambridge University Press.
2002. The Way and the Word. Science and Medicine in Early Greece and China (with Sir Geoffrey Lloyd). Yale University Press.
Sivin, Nathan. 2005. “A Multi-dimensional Approach to Research on Ancient Science”. East Asian Science, Technology, and Medicine, no. 23. Temporary Publisher: 10–25. https://www.jstor.org/stable/43150669.
2008. Granting the Seasons: The Chinese Astronomical Reform of 1280, With a Study of Its Many Dimensions and A Translation of Its Records. Springer.


== Referanser ==


== Kilder ==
Sivins profil ved University of Pennsylvania
PDF'er av mange av Sivins notable bidrag